
Kisméretű gázturbinás sugárhajtómű tervezése, építése és gyakorlati analízise

A dolgozatom célja egy olyan tervezési módszer bemutatása, ami alapján lehetséges egy modell repülőgép hajtására használható sugárhajtómű építése. A dolgozat bemutatja a gázturbinák és sugárhajtóművek történetét és működési elvét, beleértve a nagyméretű gépeket és a modell sugárhajtóműveket is.
Bemutatásra kerülnek az egyes szerkezeti elemek és egy példa a kompresszor fokozat nyomásviszonyának számítására. Röviden vázolom az egyes alkatrészek tulajdonságait és a saját tapasztalatokat. A dolgozat fő irányvonala az egyes hajtóművek egymásból való fejlesztésének bemutatása és a jellemző mérések végrehajtása, ami alapján pontosítani lehet a tervezés menetét.
A mérések egy hajtóművön történnek, rezgésdiagnosztikai méréssel kerül megállapításra a hajtómű fordulatszáma és a működésére jellemző rezgésspektrumok, valamint a reakciófokok felvétele. A dolgozatban megjelennek azok a berendezések is, amik saját kezűleg készültek a mérésekhez, a mérés környezetében bemutatva.
A dolgozat hosszabb fejezetben tárgyalja a modell sugárhajtóművekkel kapcsolatos problémákat és nehézségeket, valamint az egyéni tapasztalatokat és fejlesztéseket, mindezt egy fejlődéstörténeti összefoglalóként bemutatva.
Összegzésként megemlítésre kerülnek az eddig elért eredmények és a jövőbeli lehetséges célok is.



